钦定古今图书集成/明伦汇编/氏族典/第058卷 > 徐𪟝
## 钦定古今图书集成/明伦汇编/氏族典/第058卷 > 徐𪟝

按《宋史徐𪟝传》，“𪟝字元功，宣州南陵人。举进士，调吴
江尉，选桂州教授。舒亶将以御史荐𪟝，恶亶为人，辞
不答。求知建平县，入为诸王宫教授，通判通州。复教
授广陵申王院，改诸王府记室参军。徽宗立，擢宝文
阁待制兼侍讲，迁中书舍人，修《神宗国史》。诏与蔡京
同校《五朝宝训》，𪟝不肯与京联职，固辞，迁给事中、翰”
林学士。𪟝与何执中偕事帝于王邸，蔡京以宫僚之
旧，每曲意事二人，𪟝不少降节，谒归视亲病。俄而遭
忧，京入辅，执中亦预政。擿、𪟝行，章惇词以为诋先烈。
服阕，以主管灵仙观入党籍中。起知江宁府。言者复
论为元祐奸朋，罢归。大观三年，知太平州。召入觐，加
龙图阁直学士，留守南京。以疾，除显谟阁学士，致仕。
卒，年七十九。赠资正殿学士、正奉大夫。𪟝挺挺持正，
为帝所礼重，而不至大用，时论惜之。